Erika Burkart
Store norske leksikon,Språk og litteratur,Litteratur i verden,Europa,Sveits’ litteratur,Sveits’ tyskspråklig litteratur,Sveits’ tyskspråklig nyere litteratur
Erika Burkart, sveitsisk, tyskspråklig forfatter. Erika Burkart var først og fremst lyriker. Hun var første (og eneste) kvinne som ble tildelt den store Schiller-prisen av den sveitsiske Schillerstiftelsen (Grosser Schillerpreis der Schweizerischen Schillerstiftung) (2005).
I sine landskaps- og naturbeskrivelser kretser Erika Burkart ofte om temaer fra en mytisk urtid, blant annet i diktsamlingene Die gerettete Erde (1960), Die weichenden Ufer (1967), Sternbild des Kindes (1984), Schweigeminute (1988) og Langsamer Satz (2002). Lyrisk intensitet og nærhet til naturen kjennetegner også hennes prosa: Der Weg zu den Schafen (1979) og Grundwasserstrom (2000). Flere av hennes dikt ble tonesatt, blant annet av Gottfried von Einem og Rudolf Kelterborn. Hun var gift med den sveitsiske forfatteren Ernst Halter (født i 1938). Les mer i Store norske leksikon Sveits' tyskspråklige litteratur Eksterne lenker Erika Burkart i Historisches Lexikon der Schweiz Erika Burkart i Deutsche Biographie